આવનારા સમયમાં જેનું પ્રદર્શન ગોઠવાવવાનું હતું તે બહુચર્ચિત ” સ્કવેર ” ( અંદાજે ત્રણ બાય ત્રણનો ખાલી ચકચકિત ચોરસ ) કે જેની નીચે લખેલ હતું કે : The Square is a sanctuary of trust and caring. Within it we all share equal rights and obligations. એક એવી વિભાવના કે આ ચોરસની મધ્યેથી જો કોઈ મદદનો પોકાર કરશે તો તેને મદદ જરૂર મળી રહેશે ! અને પછી જ શરૂ થાય છે મદદ’ની માથાકૂટ ! એક લેડી જાહેર ચોકમાં બોલતી ફરે છે કે Do you want to save a human life ? અને કોઈક કહે છે Not right now ! આંચકો ય લાગ્યો ને હસવું પણ આવ્યું ને ? આ તો શરૂઆત હતી કેમકે પછી ક્રિશ્ચિયન પોતાનો ફોન/વોલેટ લેવા માટે પોતાના જુનિયરની સલાહ પ્રમાણે જે રીતે વર્તે છે , તેને લીધે તે એક વિચિત્ર જ ઝંઝટ કમ ઝંઝાવાત’માં સલવાઇ જાય છે – એક નાનકડો છોકરો તેની પાછળ આદુ ખાઈને પડી જાય છે [ કેમ? તમે જ જોજો ને ! ] અને આ દરમ્યાન જ ક્રિશ્ચિયન’નું એક અમેરિકન રિપોર્ટર સાથે વન નાઈટ સ્ટેન્ડ જેવું અફેર થાય છે અને એ પણ તેની પાછળ પડે છે , ક્રિશ્ચિયન ડિવોર્સી હોય અને તેની બંને દીકરીઓ તેની સાથે વિકેન્ડમાં રહેવા આવે છે ( એકબીજા સાથે ઝઘડતી ) અને પાછલા કેટલાય અઠવાડિયાથી જેની તડામાર તૈયારીઓ થઇ રહી હોય છે તે ‘ધ સ્કવેર’ના માર્કેટિંગનો વિડીયો વાઇરલ થઇ જાય છે , અલબત્ત મુસીબતો નોતરીને જ ! અને આખરે એક અલ્ટીમેટ પબ્લિસિટી સ્ટંટ તરીકે સેંકડો આમંત્રિતોની વચ્ચે જયારે એક વ્યક્તિ ઓરાંગઉટાંગ તરીકે પરફોર્મન્સ આપે છે ત્યારે તો રીતસરની નાસભાગ મચી જાય છે 😀